Kaneljo

Kaneljo (Stercorarius chilensis) er en predatorisk pelagisk overflatebeitende sjøfugl i jofamilien (Stercorariidae), som tilhører gruppen med måkefugler (Lari). Arten er monotypisk og tilhører gruppen som kalles «skuer».

 Biologi
Kaneljoen er en stor og kraftig bygd sjøfugl, marginalt mindre enn sørjo og har en kroppslengde på 53-59 centimeter. Fjærdrakta har brun overside og kanelbrun underside. De kan ha gulbrune flekker i nakken ryggen. Hvitt i håndsvingfjærene gir iøynefallende hvite «blink» på over og undersiden av vingen. De har en tydelig mørk brun hette. Nebbet er nedoverbøyd i enden, nebb og føttene er mørkt grå til svarte.

Denne joarten hekker lengst sør i Chile og Argentina, hekker både inn i landet og ute på kysten med nærliggende øyer. Hekketida starter i november og slutter i mars, hvert kull er på to eller tre egg.

Utenom hekkesesongen lever de til havs rundt Ildlandet og trekker på begge kystene av Sør-Amerika, langs Chile til sentrale Peru, og på østsiden nordover til nordlige Argentina.[1]

Føden består av fugleegg og fugleunger i hekkesesongen.

 Inndeling 
Inndelingen følger Birds of the World og er i henhold til Winkler et al. (2020). Norske navn på artene følger Norsk navnekomité for fugl og er i henhold til Syvertsen et al. (2008, 2017).

 Charadriiformes, vade-, måse- og alkefugler
 Lari, måkefugler
 Stercorariidae, jofamilien
 Stercorarius 
 S. skua, storjo
 S. chilensis, kaneljo (monotypisk)
 S. maccormicki, sørjo
 S. antarcticus, sørhavsjo
 S. pomarinus, polarjo
 S. parasiticus, tyvjo
 S. longicaudus, fjelljo

 Referanser 
Syvertsen, P. O., Ree, V., Hansen, O. B., Syvertsen, Ø., Bergan, M., Kvam, H., Viker, M. & Axelsen, T. 2008. Virksomheten til Norsk navnekomité for fugl (NNKF) 1990-2008. Norske navn på verdens fugler. Norsk Ornitologisk Forening. www.birdlife.no (publisert 22.5.2008). Besøkt 2016-04-10

Syvertsen, P.O., M. Bergan, O.B. Hansen, H. Kvam, V. Ree og Ø. Syvertsen 2017: Ny verdensliste med norske fuglenavn. Norsk Ornitologisk Forenings hjemmesider: http://www.birdlife.no/fuglekunnskap/navn/om.php

Winkler, D. W., S. M. Billerman, and I.J. Lovette (2020). Skuas and Jaegers (Stercorariidae), version 1.0. In Birds of the World (S. M. Billerman, B. K. Keeney, P. G. Rodewald, and T. S. Schulenberg, Editors). Cornell Lab of Ornithology, Ithaca, NY, USA. https://doi.org/10.2173/bow.sterco1.01

 Kilder 
 Chilean Skua i Avibase 

 Eksterne lenker 


Kategori:Joer
Kategori:Dyr formelt beskrevet av Charles Lucien Bonaparte
Kategori:Fugler formelt beskrevet i 1857